**Приложение № 3а**

**Ключови индикатори за изпълнение на политиките и целеви стойности за 2020 г.**

# на Министерството на околната среда и водите

***Област на политика:***

Политика в областта на опазването и ползването на компонентите на околната среда

* ***Кратко описание на обхвата на областта на политиката, за която ПРБ отговаря***

Политиката в областта на опазването и ползването на компонентите на околната среда е насочена към опазване, съхранение и увеличаване на природния капитал, подобряване на управлението на отпадъците, преход към ефективна кръгова и конкурентоспособна нисковъглеродна икономика от гледна точка на използването на ресурсите и провеждане на устойчива политика за постигане на здравословна околна среда и защита на населението от свързани с околната среда въздействия. Тя обхваща прилагането и развиването на комплекс от инструменти, които допринасят във висока степен за опазване чистотата на водите, почвите и въздуха, предотвратяване образуването на отпадъците и увеличаване на оползотворяването на отпадъците, адаптиране към измененията на климата и ефективно използване на ресурсите в икономическия цикъл на страната.

* ***Отговорност за разпределението на публичните разходи за политиката***

***(в хил.лв.)***

|  |  |  |
| --- | --- | --- |
|  |  |  |
| **1900 МИНИСТЕРСТВО НА ОКОЛНАТА СРЕДА И ВОДИТЕ** | **2020 г.** |
|  | **1** | **2** |
| **1.** | **Консолидирани разходи в област на политиката по опазването и ползването на компонентите на околната среда, които МОСВ разходва пряко чрез бюджета и отговаря за разпределението** | **26 893** |
| **2.** | **Консолидирани разходи в област на политиката по опазването и ползването на компонентите на околната среда финансирани по други бюджети и сметки за средства от ЕС, в т.ч.:** | **473 830** |
|  |           **ПУДООС** | **64 695** |
|  |           **ОП „Околна среда“** | **396 366** |
|  |           **Държавни инвестиционни заеми** | **219** |
|  |           **Програма за минали екологични щети** | **10 000** |
|  |           **Други бюджетни организации, включени в консолидираната фискална политика – БАН и МОН** | **2 550** |
|  | **ОБЩО ПО ПОЛИТИКАТА** | **515 523** |

* ***Ключови индикатори и целеви стойности (попълва се за всяка област на политика)***

|  |  |  |  |
| --- | --- | --- | --- |
| *Политика в областта на опазването и ползването на компонентите на околната среда* | **Мерна единица** |  |  |
| **Наименование на индикатора** | ***Програма 2019 г.*** | ***2020 г.*** |
| 1. **Население, обхванато от изпълнени мерки за подобряване състоянието на водите и за защита от наводнения:**  * **подобрено водоснабдяване;** * **подобрено пречистване на отпадъчни води;** * **защита от наводнения** | бр. жители | 115 200  374 677  90 979 | 141 400  649 354  193 576 |
| 1. **Допълнителен капацитет за оползотворяване/рециклиране на отпадъци** | тона | 20 000 | 20 000 |
| 1. **Разработени планове за управление на защитени територии и зони от Националната екологична мрежа, и планове за действие за застрашени животински и растителни видове** | брой | 5 | 9 |
| 1. **Население с подобрено качество на атмосферния въздух (за замърсител ФПЧ10)** | бр. жители | 335 854 | 402 767\*\* |
| 1. **Спестени емисии на парникови газове от подкрепени проекти, подпомагащи смекчаването на неблагоприятните климатични промени** | tCO2eq | 640 000 | 640 000 |

**\*\* *Целевата стойност за 2020 г. е актуализирана, за да отрази населението в определени градове, в които е постигнато съответствие с нормите за КАВ по този показател*.**

Показател „*Население, обхванато от изпълнени мерки за подобряване състоянието на водите и за защита от наводнения: подобрено водоснабдяване, подобрено пречистване на отпадъчни води, защита от наводнения*” измерва постигнат ефект от подкрепени проекти, насочени към повишаване на ефективността на ползване на водите, чрез намаляване на загубите на вода във водопреносните мрежи, подобряване на качеството на питейната вода, намаляване на замърсяването на водните тела от непречистени битови отпадъчни води от населените места и защита от наводнения. Показателят е с основна роля за цялостната оценка на предприети мерки за постигане на оптимална осигуреност на населението и икономиката с ценния природен ресурс - водата, в достатъчно количество и с необходимото качество, справедливо разпределение на наличните водни ресурси, осигуряване на ефективното им използване при отчитане въздействието върху свързаните с тях екосистеми, достигане и поддържане добро състояние на всички води на територията на страната и морската околна среда, предотвратяване или намаляване на неблагоприятните последици от вредното въздействие на водите върху населението и стопанската дейност.

Показател „*Допълнителен капацитет за оползотворяване/рециклиране на отпадъци*“ измерва постигнат ефект от осъществени проекти, свързани с предотвратяване, намаляване или ограничаване вредното въздействие на отпадъците върху човешкото здраве и околната среда и използването им като ресурс за икономиката. Индикаторът оценява мерки за ресурсна ефективност, изразени в прилагане на йерархията при управление на отпадъците, предотвратяване на образуването им, насърчаване на повторната употреба и оползотворяването им чрез рециклиране. Ресурсната ефективност е фактор за устойчив икономически растеж и благосъстояние на обществото.

Показател „*Разработени планове за управление на защитени територии и зони от Националната екологична мрежа, и планове за действие за застрашени животински и растителни видове*“ е механизъм за ефективно управление и защита на природни местообитания и видове с европейско и национално значение, и способства за измерване на постигнатия напредък в стратегическото планиране на мерките, необходими за подобряване на природозащитното състояние на местообитанията и видовете. Опазването, поддържането и възстановяване на екосистемите и присъщото им биологичното разнообразие способства за запазване и увеличаване на природния потенциал за устойчиво икономическо развитие на регионите.

Показател *„Население с подобрено качество на атмосферния въздух (за замърсител ФПЧ10)“* е показател за изпълнение на целта за подобряване на качеството на атмосферния въздух на територията на цялата страна. Основните показатели характеризиращи качеството атмосферния въздух са 12 замърсителя, които са обект на нормиране, и чиито нива в атмосферния въздух подлежат на задължителна текуща оценка (мониторинг). Замърсителите са: прахови частици - ФПЧ10 и ФПЧ2,5 , серен диоксид, азотни оксиди, олово, озон, въглероден оксид, бензен, кадмий и никел (тежки метали), арсен и полициклични ароматни въглеводороди. Ключов приоритет на национално ниво е подобряване на КАВ за населението с наднормено замърсяване с ФПЧ10. Показателят измерва постигнатия ефект от прилагането на мерки, като показва населението в определени градове с подобрено КАВ.

Показател „*Спестени емисии на парникови газове от подкрепени проекти, подпомагащи смекчаването на неблагоприятните климатични промени*“ измерва постигнат ефект от подкрепени проекти, насочени към намаляване на емисиите на парникови газове. Мерките за намаляване на неблагоприятното въздействие, върху човешкото здраве, екосистемите и националното стопанство, предизвикано от изменението на климата, допринасят и за нисковъглеродно развитие, икономия на енергия и социални ползи за страната.

Всички ключови индикатори измерват степента на изпълнение на стратегическата цел на Политика в областта на опазването и ползването на компонентите на околната среда: *„Опазване, съхранение и увеличаване на природния капитал, подобряване на управлението на отпадъците, преход към ефективна кръгова и конкурентоспособна нисковъглеродна икономика от гледна точка на използването на ресурсите и провеждане на устойчива политика за постигане на здравословна околна среда и защита на населението от свързани с околната среда въздействия.“*

***Област на политика:***

Политика в областта на националната система за мониторинг на околната среда и информационна обезпеченост

* ***Кратко описание на обхвата на областта на политиката, за която ПРБ отговаря***

Политика в областта на националната система за мониторинг на околната среда и информационна обезпеченост е насочена към осигуряване на мониторинг на околната среда, анализ и оценка на състоянието на компонентите и факторите на околната среда за изготвяне и предоставяне на информация, която да служи за основа за вземане на решения относно ефективността и целесъобразността на провежданите политики в областта на околната среда. Политиката се реализира чрез дейности за изграждане и поддържане на Националната система за мониторинг на околната среда, която гарантира достоверност, пълнота, актуалност, прозрачност и публичност на информацията за състоянието на околната среда, за целите на публичната власт и в полза на обществото.

* ***Отговорност за разпределението на публичните разходи за политиката***

|  |  |  |
| --- | --- | --- |
|  |  |  |
| **1900 МИНИСТЕРСТВО НА ОКОЛНАТА СРЕДА И ВОДИТЕ** | **2020 г.** |
|  |  |
|  | **1** | **2** |
| **1.** | **Консолидирани разходи в област на политиката на Националната система за мониторинг на околната среда, които МОСВ разходва пряко чрез бюджета и отговаря за разпределението** | **10 267** |
|  | **ОБЩО ПО ПОЛИТИКАТА** | **10 267** |

В програмата са включени функциите и дейностите, които подпомагат изпълнението на програмите по политиките в областта на опазването и ползването на компонентите на околната среда, и в областта на националната система за мониторинг на околната среда и информационна обезпеченост.

Програмата отразява дейностите, които съдействат за работата на специализираната администрация и дейностите по административното обслужване на гражданите и юридическите лица.

***Бюджетна програма „Администрация“:***

|  |  |  |
| --- | --- | --- |
|  |  |  |
| **1900 МИНИСТЕРСТВО НА ОКОЛНАТА СРЕДА И ВОДИТЕ** | **2020 г.** |
|  |  |
|  | **Администрация** |  |
|  | **1** | **2** |
| **1.** | **Консолидирани разходи в област на бюджетна програма „Администрация“, които МОСВ разходва пряко чрез бюджета и отговаря за разпределението** | **18 805** |
| **2.** | **Консолидирани разходи в област на бюджетна програма „Администрация“ финансирани по други бюджети и сметки за средства от ЕС, в т.ч.:** | **13 308** |
|  |           **ПУДООС** | **4 601** |
|  |           **ОП „Околна среда“** | **8 307** |
|  |           **Околна среда и климатични промени - финансирани от ФМ на ЕИП 2014-2021 г.** | **400** |
|  | **ОБЩО ПО ПОЛИТИКАТА** | **32 113** |

* ***Ключови индикатори и целеви стойности (попълва се за всяка област на политика)***

|  |  |  |  |
| --- | --- | --- | --- |
| *Политика в областта на националната система за мониторинг на околната среда и информационна обезпеченост* | **Мерна единица** |  |  |
| **Наименование на индикатора** | ***Програма 2019 г.*** | ***2020 г.*** |
| 1. **Изпълнени програми за мониторинг на компонентите и факторите на околната среда** | брой | 12 | 12 |
| 1. **Поддържани информационни системи/ системи с публичен достъп на НСМОС** | брой | 16/8 | 18/10 |
| 1. **Поддържани регистри с публичен достъп** | брой | 18 | 20 |
| 1. **Изготвени доклади за състоянието на околната среда** | брой | 10 | 10 |
| 1. **Докладвания до международни институции** | брой | 31 | 31 |

Показателите са с основна роля по отношение на оценката на мерките за гарантиране на информационна обезпеченост на процесите на взимане на решения за околната среда на политическо и оперативно ниво, чрез: осигуряване на актуална и достатъчна по обхват информация; анализ и оценка на състоянието на компонентите на околната среда и факторите, влияещи върху тях; предоставяне на достъп до информацията; предоставяне на необходимата информация на държавните институции за целите на управлението на околната среда и докладване в изпълнение на изискванията на международното екологично законодателство.

Всички ключови индикатори измерват степента на изпълнение на стратегическата цел на Политика в областта на националната система за мониторинг на околната среда и информационна обезпеченост: Мониторинг на околната среда, анализ и оценка на състоянието на компонентите и факторите на околната среда за изготвяне и предоставяне на информация, която да служи за основа за вземане на решения относно ефективността и целесъобразността на провежданите политики в областта на околната среда. Развитие на националната система за мониторинг на околната среда.